title: 2008/840/ES: Odločba Komisije z dne 7. novembra 2008 o nujnih ukrepih za preprečevanje vnosa Anoplophora chinensis (Forster) v Skupnost in njegovega širjenja v Skupnosti (notificirano pod dokumentarno številko C(2008) 6631)

text:
               11.11.2008

               SL

               Uradni list Evropske unije

               L 300/36

      ODLOČBA KOMISIJE

   z dne 7. novembra 2008
   o nujnih ukrepih za preprečevanje vnosa Anoplophora chinensis (Forster) v Skupnost in njegovega širjenja v Skupnosti
   (notificirano pod dokumentarno številko C(2008) 6631)
   (2008/840/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti tretjega stavka člena 16(3) Direktive,
   ob upoštevanju naslednjega:

               (1)

               V oddelku I dela A Priloge I k Direktivi 2000/29/ES sta navedena Anoplophora malasiaca (Forster) in Anoplophora chinensis (Thomson). Nedavne študije so pokazale, da navedeni poimenovanji dejansko označujeta eno samo vrsto škodljivega organizma. V tej odločbi je torej primerno uporabiti eno samo pregledano znanstveno poimenovanje Anoplophora chinensis (Forster) za označevanje organizma, ki je v Prilogi naveden kot Anoplophora malasiaca (Forster) in Anoplophora chinensis (Thomson).

               (2)

               Kadar država članica presodi, da obstaja nevarnost vnosa škodljivega organizma na njeno ozemlje ali njegovega širjenja po njem, lahko ne glede na to, ali je ta organizem naveden v Prilogah I ali II k Direktivi 2000/29/ES ali ne, v skladu z navedeno direktivo začasno sprejme kakršne koli dodatne ukrepe, potrebne za zaščito pred navedeno nevarnostjo.

               (3)

               Zaradi prisotnosti Anoplophora chinensis (Forster) na več gostiteljskih rastlinah v regiji Lombardija je Italija 23. novembra 2007 obvestila Komisijo in ostale države članice, da je 9. novembra 2007 sprejela dodatne ukrepe za zaščito svojega ozemlja pred nadaljnjim vnašanjem in širjenjem navedenega organizma.

               (4)

               Zaradi odkritja Anoplophora chinensis (Forster) na več gostiteljskih rastlinah na Nizozemskem so bile Komisija in države članice 21. januarja 2008 obveščene o ukrepih za izkoreninjenje navedenega organizma, ki jih je sprejela Nizozemska.

               (5)

                  Anoplophora chinensis (Forster) je bil pred kratkim odkrit v številnih pošiljkah rastlin za saditev vrste Acer spp. iz tretjih držav. Trenutno v zvezi s tem organizmom, škodljivim za rastline vrste Acer spp. in druge rastline, ki so med najverjetnejšimi gostiteljskimi rastlinami, s poreklom iz tretjih držav ali Skupnosti, ni nobenih posebnih zahtev.

               (6)

               V analizi nevarnosti škodljivega organizma za Anoplophora chinensis (Forster), ki jo je Nizozemska objavila leta 2008, je bilo ugotovljeno, da sta verjetnost, da bi se ta organizem pojavil v Skupnosti, in možnost, da bi povzročil gospodarsko škodo na več gostiteljskih rastlinah, veliki.

               (7)

               Zato je treba sprejeti nujne ukrepe proti vnosu Anoplophora chinensis (Forster) v Skupnost in njegovemu širjenju v Skupnosti. Ukrepi se morajo nanašati na seznam rastlin kakršnega koli porekla, ki so znane kot gostiteljice Anoplophora chinensis (Forster) in pri katerih je tveganje okužbe največje („navedene rastline“).

               (8)

               Za uvoz navedenih rastlin je treba določiti ukrepe glede njihove pridelave v tretjih državah in inšpekcijskih pregledov pri uvozu v Skupnost. Poleg tega je treba določiti ukrepe glede pridelave, premeščanja in nadzora navedenih rastlin, s poreklom z območij Skupnosti, kjer je bila prisotnost Anoplophora chinensis (Forster) potrjena.

               (9)

               Treba je določiti podrobne ukrepe za območja Skupnosti, na katerih je bila prisotnost Anoplophora chinensis (Forster) potrjena, tj. okužena območja. Na navedenih območjih je treba izvajati ustrezne ukrepe za izkoreninjenje tega organizma in spremljanje njegove prisotnosti. Na območjih, ki se dotikajo okuženih območij, tj. varovalnih pasovih, je treba temeljito spremljati prisotnost organizma. V primeru prvega odkritja organizma na območju Skupnosti bi se zadevni varovalni pas lahko zožil za jasnejšo sliko manjšega tveganja njegovega širjenja.

               (10)

               Treba je izvesti pregled gostiteljskih rastlin v vseh državah članicah, da se ugotovi prisotnost oziroma trajna odsotnost Anoplophora chinensis (Forster).

               (11)

               Primerno bi bilo do 31. maja 2009 ukrepe ponovno pregledati ter upoštevati po rastni sezoni razpoložljive rezultate uradnih raziskav in pregledov držav članic o navedenih rastlinah, ki so bile uvožene v Skupnost in premeščene znotraj njenega ozemlja v skladu z nujnimi ukrepi.

               (12)

               Če je potrebno, morajo države članice za dosego skladnosti s to odločbo prilagoditi svojo zakonodajo.

               (13)

               Ukrepi, predvideni s to odločbo, so v skladu z mnenjem Stalnega odbora za zdravstveno varstvo rastlin –

         SPREJELA NASLEDNJO ODLOČBO:
   Člen 1
   Opredelitve
   V tej odločbi se uporabljata naslednji opredelitvi:

               (a)

               „navedene rastline“ so rastline za saditev, razen semen, vrst: Acer spp., Aesculus hippocastanum, Alnus spp., Betula spp., Carpinus spp., Citrus spp., Corylus spp., Cotoneaster spp., Fagus spp., Lagerstroemia spp., Malus spp., Platanus spp., Populus spp., Prunus spp., Pyrus spp., Salix spp., in Ulmus spp.;

               (b)

               „mesto pridelave“ je mesto pridelave, kakor je določeno v Mednarodnem standardu FAO za fitosanitarne ukrepe št. 5 (2).

         Člen 2
   Uvoz navedenih rastlin
   Navedene rastline, uvožene iz tretjih držav, za katere je znano, da je v njih prisoten Anoplophora chinensis (Forster), je dovoljeno vnašati v Skupnost, če

               (a)

               so v skladu s posebnimi uvoznimi zahtevami iz točke 1 oddelka I Priloge I;

               (b)

               jih, brez poseganja v člen 13(a)(1) Direktive 2000/29/ES, v skladu s točko (2) oddelka I Priloge I k tej odločbi pri vnosu v Skupnost pregleda pristojni uradni organ in ne odkrije nobenih znakov okužbe z Anoplophora chinensis (Forster).

         Člen 3
   Premeščanje navedenih rastlin v Skupnosti
   Navedene rastline, s poreklom iz razmejenih območij v Skupnosti, določenih v skladu s členom 5, se lahko premeščajo znotraj Skupnosti samo, če izpolnjujejo pogoje iz točke (1) oddelka II Priloge I.
   Navedene rastline, ki so bile v skladu s členom 2 uvožene iz tretjih držav, za katere je znano, da je v njih prisoten Anoplophora chinensis (Forster), se lahko premeščajo znotraj Skupnosti samo, če izpolnjujejo pogoje iz točke (2) oddelka II Priloge I.
   Člen 4
   Pregledi
   Države članice opravijo uradne letne preglede o prisotnosti Anoplophora chinensis (Forster) in dokazih okužbe gostiteljskih rastlin s tem organizmom na svojem ozemlju.
   Brez poseganja v člen 16(1) Direktive 2000/29/ES se o rezultatih navedenih pregledov, seznamu in mejah razmejenih območij iz člena 5 te odločbe vsako leto do 30. aprila uradno obvesti Komisija in druge države članice.
   Člen 5
   Razmejena območja
   Če rezultati pregledov iz člena 4 potrdijo prisotnost Anoplophora chinensis (Forster) na določenem območju, ali se na kakšen drug način dokaže prisotnost tega organizma, morajo države članice določiti razmejena območja, ki morajo zajemati okuženo območje in varovalni pas, v skladu z oddelkom I Priloge II.
   Države članice sprejmejo uradne ukrepe v razmejenih območjih, kot je določeno v oddelku II Priloge II.
   Člen 6
   Skladnost
   Države članice sprejmejo ukrepe v skladu s to odločbo in po potrebi spremenijo ukrepe, ki so jih sprejele za zaščito pred vnosom in širjenjem Anoplophora chinensis (Forster) tako, da so navedeni ukrepi skladni s to odločbo. O navedenih ukrepih nemudoma obvestijo Komisijo.
   Člen 7
   Pregled
   Ta odločba se pregleda najpozneje do 31. maja 2009.
   Člen 8
   Naslovniki
   Ta odločba je naslovljena na države članice.

      V Bruslju, 7. novembra 2008

            Za Komisijo

         Androulla VASSILIOU

            Članica Komisije

      (1)  UL L 169, 10.7.2000, str. 1.

      (2)  Glosar fitosanitarnih izrazov – Referenčni standard ISPM št. 5 Sekretariata Mednarodne konvencije o varstvu rastlin, Rim.

      PRILOGA I
      NUJNI UKREPI IZ ČLENOV 2 IN 3
      I.   Posebne uvozne zahteve

                  (1)

                  Brez poseganja v določbe, navedene v delu A(9, 16, 18) Priloge III in delu A(I)(14, 15, 17, 18, 19.2, 20, 22.1, 22.2, 23.1, 23.2, 32.1, 32.3, 33, 34, 36.1, 39, 40, 43, 44, 46) Priloge IV k Direktivi 2000/29/ES, mora navedene rastline s poreklom iz tretjih držav, za katere je znano, da je v njih prisoten Anoplophora chinensis (Forster), spremljati spričevalo iz člena 13(1) Direktive, ki v rubriki „Dopolnilna izjava“ potrjuje, da

                              (a)

                              so rastline v svoji celotni življenjski dobi rasle na mestu pridelave, ki je na neokuženem območju, ki ga je nacionalna organizacija za zaščito rastlin v državi porekla vzpostavila v skladu z ustreznimi mednarodnimi standardi za fitosanitarne ukrepe. Ime neokuženega območja se navede v rubriki „kraj porekla“; ali

                              (b)

                              so rastline vsaj dve leti pred izvozom rasle na mestu pridelave, za katerega velja, da ni okužen z Anoplophora chinensis (Forster) v skladu z mednarodnimi standardi za fitosanitarne ukrepe,

                                          (i)

                                          ki ga je registrirala in ga nadzoruje nacionalna organizacija za varstvo rastlin v državi porekla in

                                          (ii)

                                          na katerem je bil dvakrat letno in v ustreznem obdobju izveden uradni inšpekcijski pregled glede prisotnosti Anoplophora chinensis (Forster), med katerim ni bilo opaziti znakov prisotnosti navedenega organizma, in

                                          (iii)

                                          kjer so rastline rasle na mestu:

                                                      —

                                                      ki je bilo fizično popolnoma zaščiteno pred vnosom Anoplophora chinensis (Forster) ali

                                                      —

                                                      na katerem so bile izvedene primerne preventivne obdelave in je obdano z varovalnim pasom s polmerom vsaj dveh kilometrov, kjer se letno in v ustreznem obdobju izvajajo uradni inšpekcijski pregledi glede prisotnosti Anoplophora chinensis (Forster) ali znakov okužbe z njim. Če se opazijo znaki okužbe z Anoplophora chinensis (Forster), se nemudoma sprejmejo ukrepi za njegovo izkoreninjenje, da se zagotovi, da varovalni pas ni okužen, in

                                          (iv)

                                          kjer so bile pošiljke rastlin neposredno pred izvozom uradno temeljito pregledane, da bi se ugotovila prisotnost Anoplophora chinensis (Forster), zlasti v koreninah in steblih rastlin. Če je primerno, je treba vzorce pri inšpekcijskem pregledu uničiti.

                  (2)

                  Navedene rastline, uvožene v skladu s točko (1), je treba temeljito inšpekcijsko pregledati na vstopni točki ali namembnem mestu, določenem v skladu z Direktivo Komisije 2004/103/ES (1). Uporabljene metode inšpekcijskih pregledov morajo zagotavljati odkritje vsakega znaka okužbe z Anoplophora chinensis (Forster), zlasti v koreninah in steblih rastlin. Če je primerno, je treba vzorce pri inšpekcijskem pregledu uničiti.

            II.   Pogoji za premeščanje

                  (1)

                  Navedene rastline, s poreklom iz razmejenih območij v Skupnosti, se lahko premeščajo znotraj Skupnosti samo, če jih spremlja rastlinski potni list, pripravljen in izdan v skladu z Direktivo Komisije 92/105/EGS (2), in so pred premeščanjem vsaj dve leti rasle na mestu pridelave:

                              (i)

                              ki je registrirano v skladu z Direktivo Komisije 92/90/EGS (3) in

                              (ii)

                              na katerem je bil dvakrat letno in v ustreznem obdobju izveden temeljit uradni inšpekcijski pregled za preverjanje prisotnosti Anoplophora chinensis (Forster), med katerim ni bilo opaziti znakov prisotnosti navedenega organizma; če je primerno, je treba vzorce pri inšpekcijskem pregledu uničiti,

                              (iii)

                              kjer so bile rastline nameščene na mesto:

                                          —

                                          ki je fizično popolnoma zaščiteno pred vnosom Anoplophora chinensis (Forster) ali

                                          —

                                          na katerem so bile izvedene primerne preventivne obdelave in je obdano z varovalnim pasom s polmerom vsaj dveh kilometrov od meje okuženega območja, kjer se letno in v ustreznem obdobju izvajajo uradni inšpekcijski pregledi za ugotavljanje prisotnosti Anoplophora chinensis (Forster) ali znakov okužbe z njim. Če se opazijo znaki okužbe z Anoplophora chinensis (Forster), se nemudoma sprejmejo ukrepi za njegovo izkoreninjenje, da se zagotovi, da varovalni pas ni okužen.

                  (2)

                  Navedene rastline, uvožene iz tretjih držav, v katerih je znano, da je prisoten Anoplophora chinensis (Forster) v skladu z oddelkom I, se lahko premeščajo znotraj Skupnosti samo, če jih spremlja rastlinski potni list iz točke (1).

         (1)  UL L 313, 12.10.2004, str. 16.

         (2)  UL L 4, 8.1.1993, str. 22.

         (3)  UL L 344, 26.11.1992, str. 38.

      PRILOGA II
      NUJNI UKREPI IZ ČLENA 5
      1.   Vzpostavitev razmejenih območij

                  (a)

                  Razmejena območja iz člena 5 obsegajo naslednje dele:

                              (i)

                              okuženo območje, ki je območje, na katerem je bila potrjena prisotnost Anoplophora chinensis (Forster) in ki vključuje vse rastline, ki kažejo znake okužbe z Anoplophora chinensis (Forster), in po potrebi rastline, ki so v času saditve pripadale isti seriji;

                              (ii)

                              varovalni pas s polmerom najmanj dveh kilometrov od meje okuženega območja.

                  (b)

                  Natančna razmejitev območij iz točke (a) temelji na ustreznih znanstvenih načelih, biologiji Anoplophora chinensis (Forster), stopnji okužbe, porazdelitvi navedenih rastlin na zadevnem območju in dokazih o pojavu škodljivega organizma. V primeru prvega odkritja organizma na nekem območju bi se po ugotovljenih mejah okužbe polmer varovalnega pasu lahko zožil na ne manj kot en kilometer od meje okuženega območja.

                  (c)

                  Če se prisotnost Anoplophora chinensis (Forster) potrdi zunaj okuženega območja, je treba razmejitev območij ustrezno spremeniti ali pa se nemudoma sprejmejo ukrepi za izkoreninjenje, da se zagotovi, da varovalni pas ni okužen.

                  (d)

                  Če se v razmejenem območju z letnimi pregledi iz člena 2(b) prisotnost Anoplophora chinensis (Forster) v obdobju štirih let ne ugotovi, se razmejitev ukine, ukrepi iz točke 2 pa se nehajo uporabljati.

            2.   Ukrepi v razmejenih območjih
      Uradni ukrepi iz člena 5, ki jih je treba sprejeti v razmejenih območjih, so vsaj naslednji:

                  (a)

                  na okuženem območju: ustrezni ukrepi za izkoreninjenje Anoplophora chinensis (Forster), vključno s sekanjem in uničenjem okuženih rastlin in rastlin, ki kažejo znake okužbe z Anoplophora chinensis (Forster), skupaj s koreninami, vsako leto pred 30. aprilom;

                  (b)

                  na okuženem območju in v varovalnem pasu: intenzivno spremljanje prisotnosti Anoplophora chinensis (Forster) z inšpekcijskimi pregledi, ki se vsako leto v ustreznih obdobjih izvedejo na gostiteljskih rastlinah.


title: 2006/831/ES: Sklep Evropskega parlamenta z dne 27. aprila 2006 o pripravi zaključnega računa Evropske agencije za okolje za proračunsko leto 2004

text:
               6.12.2006

               SL

               Uradni list Evropske unije

               L 340/91

         SKLEP EVROPSKEGA PARLAMENTA
   z dne 27. aprila 2006
   o pripravi zaključnega računa Evropske agencije za okolje za proračunsko leto 2004
   (2006/831/ES)
   EVROPSKI PARLAMENT,

               —

               ob upoštevanju letnega zaključnega računa Evropske agencije za okolje za proračunsko leto 2004 (1),

               —

               ob upoštevanju poročila Računskega sodišča o letnih računovodskih izkazih Evropske agencije za okolje za proračunsko leto 2004 z odgovori Agencije (2),

               —

               ob upoštevanju priporočila Sveta z dne 14. marca 2006 (5972/2006 – C6-0093/2006),

               —

               ob upoštevanju Pogodbe ES in zlasti člena 276 Pogodbe,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju Uredbe Sveta (EGS) št. 1210/90 z dne 7. maja 1990 o ustanovitvi Evropske agencije za okolje in Evropskega okoljskega informacijskega in opazovalnega omrežja (4) ter zlasti člena 13 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 23. decembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A6-0098/2006),

               1.

               upošteva naslednje podatke iz računovodskih izkazov Evropske agencije za okolje za proračunski leti 2004 in 2003;
               Izkaz prihodkov in odhodkov za proračunski leti 2004 in 2003

                           (v 1000 EUR)

                           2004

                           2003

                           Prihodki

                           Subvencija EU

                           28 658

                           28 723

                           Subvencije

                           1 998

                           1 080

                           Bančne obresti

                           128

                           89

                              Prihodki skupaj(A)

                              30 784

                              29 891

                           Odhodki

                           Skupaj odhodki za Naslov I

                           Plačila

                           12 447

                           11 123

                           Plačila – dotacije

                           2

                           Prenesena sredstva

                           435

                           315

                           Prenesena sredstva – dotacije

                           66

                           Skupaj odhodki za Naslov 2

                           Plačila  (6)

                           3 451

                           2 447

                           Prenesena sredstva

                           394

                           395

                           Skupaj odhodki za Naslov 3

                           Plačila

                           9 534

                           5 997

                           Plačila – dotacije

                           14

                           Prenesena sredstva

                           4 845

                           7 008

                           Prenesena sredstva — dotacije

                           2 419

                              Odhodki skupaj (B)

                              33 606

                              27 284

                              Neto rezultat proračunskega leta (A – B)

                              - 2 822

                              2 607

                           Prenesena in razveljavljena sredstva

                           508

                           295

                           Prenesena in razveljavljena vračila

                           0

                           36

                           Saldo, prenesen iz prejšnjega leta

                           - 4 190

                           - 7 427

                           Razveljavljene dotacije

                           98

                           322

                           Tečajne razlike

                           3

                           - 4

                           Izravnava v zvezi s prejšnjim letom

                           43

                           - 18

                              Preneseni saldo

                              - 6 360

                              - 4 190

                              Opomba: Razlike v skupnih vrednostih so posledica zaokroževanja.

               2.

               potrdi zaključni račun Evropske agencije za okolje za proračunsko leto 2004;

               3.

               naroči predsedniku, naj ta sklep posreduje izvršnemu direktorju Evropske agencije za okolje, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL C 269, 28.10.2005, str. 13.

      (2)  UL C 332, 28.12.2005, str. 37.

      (3)  UL L 248, 16.9.2002, str. 1.

      (4)  UL L 120, 11.5.1990, str. 1. Uredba, kakor je bila nazadnje spremenjena z Uredbo (ES) št. 1641/2003 (UL L 245, 29.9.2003, str. 1).

      (5)  UL L 357, 31.12.2002, str. 72. Uredba, kakor je bila spremenjena z Uredbo (ES, Euratom) št. 1261/2005 (UL L 201, 2.8.2005, str. 3).

      (6)  Zajema 905.823 EUR davkov na premoženje, plačanih danski vladi. Agencija meni, da bi ta znesek morala dobiti povrnjen. O tej zadevi trenutno potekajo pogajanja z dansko vlado.

      Opomba: Razlike v skupnih vrednostih so posledica zaokroževanja.
    ---documentbreak---

               6.12.2006

               SL

               Uradni list Evropske unije

               L 340/93

         RESOLUCIJA EVROPSKEGA PARLAMENTA
   s pripombami, ki so sestavni del sklepa o razrešnici glede izvrševanja proračuna Evropske agencije za okolje za proračunsko leto 2004
   EVROPSKI PARLAMENT,

               —

               ob upoštevanju letnega zaključnega računa Evropske agencije za okolje za proračunsko leto 2004 (1),

               —

               ob upoštevanju poročila Računskega sodišča o letnih računovodskih izkazih Evropske agencije za okolje za proračunsko leto 2004 z odgovori Agencije (2),

               —

               ob upoštevanju priporočila Sveta z dne 14. marca 2006 (5972/2006 – C6-0093/2006),

               —

               ob upoštevanju Pogodbe ES in zlasti člena 276 Pogodbe,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju Uredbe Sveta (EGS) št. 1210/90 z dne 7. maja 1990 o ustanovitvi Evropske agencije za okolje in Evropskega okoljskega informacijskega in opazovalnega omrežja (4) ter zlasti člena 13 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 23. decembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A6-0098/2006),

               A.

               ker je Računsko sodišče navedlo, da je pridobilo razumno zagotovilo, da so bili letni računovodski izkazi za proračunsko leto, ki se je končalo 31. decembra 2004, zanesljivi, in da so z njimi povezane transakcije kot celota bile zakonite in pravilne,

               B.

               ker je Računsko sodišče navedlo, da je pridobilo razumna zagotovila od vseh agencij, razen izrecnih pridržkov, ki jih je oblikovalo za proračunsko leto 2004 v zvezi z Evropsko agencijo za obnovo, Evropskim centrom za razvoj poklicnega usposabljanja, Evropsko fundacijo za usposabljanje, Evropskim centrom za spremljanje rasizma in ksenofobije ter Evropsko agencijo za varnost hrane,

               1.

               opozarja, da Parlament na podlagi člena 185 Finančne uredbe podeli razrešnico glede izvrševanja proračunov organov, ki jih ustanovijo Skupnosti in so pravne osebe, ki dejansko prejemajo donacije v breme proračuna; opozarja, da se vsi ti organi ne financirajo v celoti ali delno z donacijami v breme proračuna; poudarja, da odločitev o razrešnici zato vključuje proračunska in neproračunska sredstva teh organov; meni, da je nesprejemljivo, da so nekateri organi, ki jih je ustanovila Unija, odgovorni za porabo dohodka iz drugih virov, ne iz proračuna, medtem ko drugi organi, ki ne prejemajo subvencij iz proračuna, za to niso odgovorni; potrjuje načelo, da morajo vse agencije Skupnosti, naj prejemajo subvencije ali ne, pridobiti razrešnico Parlamenta, tudi če drug organ, pristojen za podelitev razrešnice, ukrepa na podlagi svojega ustanovnega besedila; ugotavlja, da je treba pregledati vsa besedila, ki niso v skladu s tem načelom;

               2.

               meni, da je tabela 1 iz poročila Računskega sodišča, uvedena med izvajanjem razrešnice v letu 2003, ki povzema pooblastila in odgovornosti, upravljanje, sredstva, dejavnosti in storitve Agencije, zelo pomembna; ugotavlja, da je podatke iz tabele 1 zagotovila Agencija; zahteva, da Računsko sodišče preveri vsebino tabele 1;

               3.

               vztraja, da si morajo agencije prizadevati ne le za ustrezno, temveč tudi za učinkovito porabo denarja; poziva Računsko sodišče, naj razmisli o možnosti razširitve svojih posebnih letnih poročil o agencijah, tako da bi vključevala pregled delovanja in doseganja ciljev; v tem smislu in v skladu s svojimi resolucijami o razrešnicah za leto 2003 vztraja, da je treba upoštevati naslednje vidike, in sicer da se različne agencije, če je mogoče, izogibajo podvajanju ter da se podrobno opredelijo ukrepi za izboljšanje uporabe načela preglednosti sporočanja javnosti in ukrepi Skupnosti za podpiranje enakosti med spoloma na vseh ravneh zaposlovanja, usposabljanja in delitve odgovornosti;

               4.

               ugotavlja, da agencije Skupnosti nimajo vedno dobrega ugleda in da si številne od njih takšne negativne podobe ne zaslužijo; poudarja, da bi bilo treba državljane EU o tem obvestiti na primeren način ter po potrebi upravičiti obstoj teh agencij in njihove rezultate; zahteva, da Komisija v ta namen sprejme ukrepe, ki se ji zdijo potrebni;

               5.

               ugotavlja, da je širitev Evropske unije leta 2004 pomembno vplivala na strukture in načine delovanja agencij Skupnosti; več agencij je v poročilih o dejavnostih opozorilo zlasti na povečanje števila uradnikov; poziva Komisijo, da analizira dejansko nastale ali domnevne težave in priporoča nujno prilagoditev predpisov;

               6.

               ugotavlja, da se je Komisija obvezala uskladiti predstavitve poročil o dejavnosti svojih generalnih direktoratov; želi, da se podobno stori za poročila o dejavnosti agencij Skupnosti, ki se glede na vsebino zelo razlikujejo; poziva Komisijo, naj opozori agencije Skupnosti na to, katere informacije in kazalnike dejavnosti morajo zagotavljat;

               7.

               obravnava ugotovitev Računskega sodišča, da so bila presežna sredstva v letu 2004 namenjena za poslovanje v letu 2005 in da so bila sredstva za plače prenesena v naslednje obdobje; vztraja, da mora Agencija spoštovati načelo enoletnosti proračuna iz finančne uredbe in pravilo, ki prepoveduje prenos sredstev za plače, da se omogoči pravilno in pregledno izvrševanje proračuna, ki ga je določil proračunski organ;

               8.

               ugotavlja slabosti pri preverjanju in opustitve, ki jih je ugotovilo Računsko sodišče pri reviziji vodenja evidenc; od Agencije zahteva, da brez odlašanja odpravi te pomanjkljivosti;

               9.

               pozdravlja zagotovilo Agencije, da bo odpravila težave v zvezi s spremembami pogodb, ki jih je ugotovilo Računsko sodišče;

               10.

               podpira prizadevanje Agencije za pridobitev povračila za neupravičeno plačilo davkov mestu Kopenhagen;

               11.

               izraža zadovoljstvo nad učinkovitim izvrševanjem proračuna za leto 2004;

               12.

               meni, da je Evropska agencija za okolje vir pomembnih okoljskih informacij za vse institucije EU in oblikovanje politik EU; z zadovoljstvom ugotavlja, da je Komisija znala preoblikovati nekatere zapletene podatke v uporabniku prijazne informacije in sporočiti svoje zaključke javnosti; čestita agenciji za informativno spletno stran;

               13.

               spodbuja Agencijo k nadaljevanju prizadevanj za nadaljnji razvoj njenih komunikacijskih metod, da bi povečala medijsko pokrivanje svojih ugotovitev in tako spodbudila javno razpravo o pomembnih okoljskih vprašanjih, na primer podnebnih spremembah;

               14.

               poudarja, da pomanjkanje ocene okoljskih vplivov drugih programov Skupnosti pogosto zmanjšuje učinek okoljskih programov; poziva Agencijo k nadaljevanju dejavnosti na področju ocenjevanja okoljskih vplivov;

               15.

               poudarja vlogo Agencije pri ocenjevanju izvajanja okoljske zakonodaje EU;

               16.

               poziva Komisijo, naj agencijam pomaga, da bodo čim bolje sledile dogovorjenemu delovnemu načrtu za prihodnje leto, s čimer bo omogočeno primerno načrtovanje in izvajanje dejavnosti, predvsem pa izogibanje večjim spremembam količine dela v zadnjem trenutku;

               17.

               poziva Komisijo, naj izboljša sinergije agencij z učinkovitejšim sodelovanjem, izogibanjem podvajanju nalog in odpravljanjem pomanjkljivosti na skupnih področjih, zlasti na področju usposabljanja, povezovanja politik Skupnosti, vključevanja zadnjih sistemov upravljanja in reševanja težav, povezanih s pravilnim upravljanjem proračuna.

      (1)  UL C 269, 28.10.2005, str. 13.

      (2)  UL C 332, 28.12.2005, str. 37.

      (3)  UL L 248, 16.9.2002, str. 1.

      (4)  UL L 120, 11.5.1990, str. 1. Uredba, kakor je bila nazadnje spremenjena z Uredbo (ES) št. 1641/2003 (UL L 245, 29.9.2003, str. 1).

      (5)  UL L 357, 31.12.2002, str. 72. Uredba, kakor je bila spremenjena z Uredbo (ES, Euratom) št. 1261/2005 (UL L 201, 2.8.2005, str. 3).


title: Sklep Sveta z dne 27. marca 1995 o sklenitvi Sporazuma o sodelovanju med Evropsko skupnostjo in Demokratično socialistično republiko Šrilanko o partnerstvu in razvoju

text:
Pomembno pravno obvestilo

|

31995D0129

Uradni list L 085 , 19/04/1995 str. 0032 - 0032

		Sklep Svetaz dne 27. marca 1995o sklenitvi Sporazuma o sodelovanju med Evropsko skupnostjo in Demokratično socialistično republiko Šrilanko o partnerstvu in razvoju(95/129/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti členov 113 in 130y v povezavi s prvim stavkom člena 228(2) in prvim pododstavkom odstavka 3 Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ker bi morala politika Skupnosti v skladu s členom 130u Pogodbe na področju razvojnega sodelovanja pospeševati trajnostni gospodarski in socialni razvoj držav v razvoju, njihovo nemoteno in postopno vključevanje v svetovno gospodarstvo ter boj proti revščini v teh državah;ker bi morala Skupnost za doseganje svojih ciljev na področju zunanjih odnosov odobriti Sporazum iz tega sklepa,SKLENIL:Člen 1V imenu Skupnosti se odobri Sporazum o sodelovanju med Evropsko skupnostjo in Demokratično socialistično republiko Šrilanko o partnerstvu in razvoju.Besedilo Sporazuma je priloženo k temu sklepu.Člen 2Predsednik Sveta v imenu Skupnosti da uradno obvestilo, predvideno v členu 26 Sporazuma.Člen 3V Skupni komisiji, predvideni v členu 20 Sporazuma, Skupnost zastopa Komisija, ki ji pomagajo predstavniki držav članic.Člen 4Ta sklep se objavi v Uradnem listu Evropskih skupnosti.V Bruslju, 27. marca 1995Za SvetPredsednikM. Giraud[1] UL C 86, 23.3.1994, str. 5.[2] UL C 18, 23.1.1995.--------------------------------------------------